stanford-oval/wikipedia huggingface dataset:
שרה בגלי
פעילותה המאוחרת

שנה לאחר מכן שבה בגלי ללאוול, לעבוד במפעל המילטון, כשהיא מתגוררת עם אחיה הנרי. היא חסכה כסף שאפשר לה לנדוד ברחבי ניו-אינגלנד ולכתוב על בריאות, זכויות עובדים, זכויות נשים וזכויות אסירים. ב-1849 היא עברה לפילדלפיה שם עבדה עם חברי תנועת הקוויקרים, כמזכירה ומנהלת של "בית רוזין" אשר סיפק מקלט לנשים שעסקו בזנות ולנשים במצבי מצוקה. בפילדלפיה פגשה בג'יימס דורנו (1796–1871) והם נישאו ב-13 בפברואר 1850.
ב-1851 עברו שרה וג'יימס לעיר אלבני במדינת ניו יורק, והחלו להפעיל מרפאה הומואפטית. הומאופתיה הייתה באותה התקופה שדה חדש, אשר העדיף שימוש בצמחים על פני שימוש בפרקטיקות רפואיות אחרות שהיו נהוגות באותה התקופה כהקזת דם ועידוד הקאה. המרפאה שלהם התמחתה בהצעת סיוע רפואי לנשים וילדים. הם תמחרו את פעילות המרפאה ב"דולר לעשיר וחינם לעני". ג'יימס החל בייצור המוני של תרופות הומואפטיות. בשנת 1867 העבירו את מפעל התרופות שלהם לעיר ניו יורק, ועברו להתגורר בברוקלין. ב-1871 נפטר ג'יימס. שרה בגלי נפטרה ב-15 בינואר 1889 בגיל 82. לבני הזוג לא היו ילדים.
הערות שוליים

1 2  Janet Pohl, Sarah George Bagley, library.uml.edu
↑  "Sarah G. Bagley | American labour organizer". Encyclopedia Britannica (באנגלית). נבדק ב-2018-01-26.
↑  "Sarah Bagley Avenges the New England Mill Girls - New England Historical Society". New England Historical Society (באנגלית אמריקאית). 2014-04-19. נבדק ב-2018-01-26.
| --- | --- |
בקרת זהויות :  LCCN: n83066729  VIAF: 60456015   WorldCat (עם VIAF): 60456015
תומאס בוק

| --- | --- |

 לידה:  1790 סאטון קולדפילד, הממלכה המאוחדת 
 פטירה:  19 במרץ 1855 (בגיל 65 בערך) הובארט, אוסטרליה 
 תחום יצירה:  צילום 
 צאצאים:  ויליאם רוז בוק 
 
תומאס בוק (באנגלית: Thomas Bock‏; 1790 – 1855) היה אמן וצלם אנגלי-אוסטרלי. אחד האמנים המקצועיים הראשונים באוסטרליה והתפרסם בזכות דיוקנאות הקולוניסטים שלו. כבר בשנת 1843 החל לצלם והפך לאחד הצלמים המסחריים הראשונים באוסטרליה.
ביוגרפיה

בוק נולד בסאטון קולדפילד, ברמינגהאם, אנגליה. עבד כחרט. לאחר שסיים את חניכותו עבר להתגורר בלונדון והתבסס כחרט וצייר מיניאטורות. בשנת 1817 הוענקה לבוק מדליית הכסף של חברת האמנויות והמסחר על חריטת דיוקן.
באפריל 1823, בוק נמצא אשם במתן סמים לאישה צעירה (פילגשו, שאת תינוקה רצה להפיל) ונידון לגירוש לארץ ואן דימן (טסמניה), והגיע לשם בינואר 1824 על סיפונה של הספינה "אסיה". הוא החל לעבוד בהכנת גלופות לשטרות, ולאחר מכן במשימות רשמיות של ציור דיוקנאות של עבריינים שהוצאו להורג וחרט את הלוחות בשנים 1829, 1830 ו-1835 שפורסמו על ידי ד"ר ג'יימס רוס.
עם זכייתו בחופש התמקם בוק כאחד האמנים המקצועיים הראשונים באוסטרליה והתפרסם בזכות דיוקנאות הקולוניסטים שלו. הוא הוזמן גם על ידי ליידי ג'יין פרנקלין לצייר את דיוקנאותיהם של כמה אבוריג'ינים טסמניים. הסטודיו הראשון של בוק היה בהובארט, אך מאוחר יותר הוא עבר לרחוב קמפבל, וכאן צייר את רוב דיוקנאותיו. בשנת 1843 בוק היה בסידני אך חזר להציג בתערוכת האמנות הגדולה הראשונה, שהתקיימה בהובארט בשנת 1845. רוברט הוקר דאולינג היה בין תלמידיו.
בוק צייר בצבעי שמן, צבעי מים ועפרונות צבעוניים וכן עבד כאחד הצלמים הראשונים באוסטרליה. אך לדברי הנרי אלפורט, בן זמנו של בוק, עבודות העפרון שלו היו אלה שהניבו את התוצאות המוצלחות ביותר שכן במדיום זה הוא תפס בצורה טובה את דמותו של הדיוקן. בוק היה אחד המציגים בתערוכת האמנות הגדולה הראשונה, בהובארט. עבודתו הרשמית הניבה הזמנות פרטיות, ועד למותו בהובארט, טסמניה, הוא היה צייר פורטרטים שהתמתה במיניאטורות.
כבר באוקטובר 1843 בוק קנה מצלמה דאגרוטיפ ומכשירים נילווים והפיק צילומי דיוקנאות, אשר היו מהראשונים שצולמו באוסטרליה. בוק שמר בבירור על התעניינותו בצילום כיוון שבשנת 1849 הוא פרסם כי השלים את סידוריו להוצאת דאגרוטיפים אישיים מהסטודיו שלו ברחוב קמפבל 22.
ב-18 במרץ 1855 נפטר תומאס בוק בן 65.
עם כל עבודתו הקשה, בוק מת לא עשיר, שכן ב-1 במאי 1855 נפתחה תערוכת ציוריו בחדר התערוכות בהובארט במטרה לגייס כסף לאלמנתו ומשפחתו.
בוק היה אחד המיומנים ביותר מבין האמנים המורשעים המוקדמים. עם זאת, חלק ניכר מתפוקתו הנרחבת נותרה אבודה, או לפחות לא מזוהה.
גלריה

ילדה ובובה
ילדה ילידית
דיוקן דייוויד ברקלי
אישה ילידית
הערות שוליים

↑  Bock, Thomas. "Sketches of Tasmanian Bushrangers, ca. 1823 - 1843" (1824-1843) [Sketch Book]. Thomas Bock - Sketches of Tasmanian Bushrangers, 1823-1943, Series
1 2  ART IN TASMANIA". The Mercury. CXXXV (19, 980). Tasmania, Australia. 21 August 1931. p. 7
1 2  William Bryden, Australian Dictionary of Biography, Canberra: National Centre of Biography, Australian National University
↑  DAGUERREOTYPE". The Courier (Hobart). XVI (932). Tasmania, Australia. 6 October 1843. p. 1
| --- | --- |
בקרת זהויות :  ADB: bock-thomas-1800  AGSA: 2472  DAAO: thomas-bock  GND: 119208369  ISNI: 0000 0001 1771 4737  LCCN: n93036025  NLA: 35906004  PIC: 342292  RKD: 9481  SNAC: w65q693z  SUDOC: 19406669X  Trove: 582142  ULAN: 500091805  VIAF: 77120623   WorldCat (עם VIAF): 77120623
תודה ששיתפתם

| --- | --- |

 בימוי:  דייוויד וגנר 
 הופק בידי:  Leslie Urdang, אדוארד נורטון 
 תסריט:  דייוויד וגנר, מאט וינסטון 
 עריכה:  אן מקייב 
 שחקנים ראשיים:  מארק ראפלו אמילי מיד פטריק פיוגיט אייזיאה וייטלוק ג'וניור בראיין קופלמן Michaela Watkins קרול קיין ג'ואלי ריצ'רדסון טים רובינס פינק גווינת פלטרו ג'וש גד פורנה ג׳גאנתאן 
 מוזיקה:  כריסטופר לנרץ 
 מדינה:  ארצות הברית 
 חברה מפיצה:  Big Bang Media, נטפליקס, ליונסגייט פילמס, הולו 
 שיטת הפצה:  וידאו על פי דרישה 
 הקרנת בכורה:  19 בדצמבר 2013 
 משך הקרנה:  112 דק' 
 שפת הסרט:  אנגלית 
 סוגה:  דרמה קומית, סרט דרמה 
 הכנסות באתר מוג'ו:   thanksforsharing
 thanksforsharingmovie.com
 דף הסרט ב־IMDb
 
תודה ששיתפתם (באנגלית: Thanks for Sharing) הוא סרט דרמה-קומי אמריקאי משנת 2012, בבימויו של סטיוארט בלומברג, ובכיכובם של מארק ראפלו, גווינת' פלטרו, טים רובינס, וג'וש גד. הסרט עוסק בקבוצה של אנשים שמתמודדים עם התמכרות מינית במסגרת קבוצת תמיכה, ומספר על האתגרים שהם חווים בניסיון להחזיר את השליטה על חייהם ולהתמודד עם מערכות היחסים בחייהם האישיים.
הסרט הוקרן בבכורה בפסטיבל הסרטים הבינלאומי של טורונטו 2012  ויצא לאקרנים בארצות הברית שנה לאחר מכן.
עלילה

הסרט עוקב אחר שלוש דמויות מרכזיות: אדם (מארק רופאלו), מייק (טים רובינס) וניל (ג'וש גד), שלושתן מתמודדות עם התמכרות למין בדרכים שונות. אדם נמצא בשלבים מתקדמים של גמילה ומתחיל מערכת יחסים חדשה עם פיבי (גווינת' פאלטרו), אך מסתיר ממנה את עברו. מייק הוא מנהיג קבוצת התמיכה, שמנסה לשמור על משפחתו בזמן שהתמכרותו שוברת את האיזון בחייו. ניל הוא רופא צעיר שמתחיל את תהליך הגמילה שלו תוך מאבק במערכות יחסים מתפוררות. הסרט עוסק בשאלה האם אפשר לתקן את הנזק שנגרם כתוצאה מההתמכרות והאם ניתן ליצור חיים חדשים ובריאים יותר.
צוות השחקנים

מארק ראפלו בתפקיד אדם - מתמודד עם התמכרות מינית ומנסה לבנות חיים חדשים.
גווינת' פלטרו בתפקיד פיבי - בת זוגו החדשה של אדם, שאינה מודעת לעברו.
טים רובינס בתפקיד מייק - מנהיג קבוצת התמיכה, שמתמודד עם משברים אישיים.
ג'וש גד בתפקיד ניל - רופא צעיר שמתחיל את תהליך הגמילה מהתמכרות מינית.
פינק (אלישה מור) בתפקיד די די - אחת מחברות קבוצת התמיכה, המתמודדת גם היא עם התמכרות.
ביקורות

הסרט "תודה ששיתפתם" קיבל ביקורות מעורבות עד חיוביות. המבקרים שיבחו את ההופעות של צוות השחקנים, במיוחד של מארק רופאלו וגווינת' פאלטרו, וכן את ההתמודדות הרצינית של הסרט עם נושא רגיש כמו התמכרות מינית. עם זאת, חלק מהמבקרים ציינו שהסרט מתקשה למצוא את האיזון בין הקומדיה והדרמה. הסרט קיבל ציון של 51% באתר Rotten Tomatoes, המבוסס על מעל 130 ביקורות, וציון של 54 מתוך 100 באתר Metacritic, מה שמעיד על ביקורות מעורבות.
הערות שוליים

↑  Kroll, Justin (2013-06-26). "Mark Ruffalo, Gwyneth Paltrow Addicted to 'Thanks For Sharing' (VIDEO)". Variety. נבדק ב-2013-06-27.
↑  Oldenburg, Anne (2013-06-27). "Gwyneth Paltrow strips in 'Thanks for Sharing'". USA Today. נבדק ב-2013-06-27.
שחקי אותה כמו בקהאם

| --- | --- |

 בימוי:  גורינדר צ'דהא 
 הופק בידי:  גורינדר צ'דהא, דיפאק נאיאר 
 תסריט:  גורינדר צ'דהא, Guljit Bindra, Paul Mayeda Berges 
 עריכה:  Justin Krish 
 שחקנים ראשיים:  פרמינדר נגרה Ameet Chana Shaheen Khan ג'ולייט סטיבנסון ג'ון בארנס Kulvinder Ghir Nithin Sathya Pooja Shah Nina Wadia Ace Bhatti גארי ליניקר אלן הנסן קירה נייטלי ג'ונתן ריס מאיירס פרנק הרפר ארצ'י פנג'בי אנופם קר שאנזי לואיס Preeya Kalidas Zohra Sehgal 
 מוזיקה:  Craig Pruess 
 צילום:  לין ג'ונג 
 מדינה:  הממלכה המאוחדת, גרמניה, ארצות הברית 
 חברת הפקה:  סקיי (חברת תקשורת), Roc Media, Road Movies Filmproduktion, Kintop Pictures, Bend It Films 
 חברה מפיצה:  Lionsgate UK, וודו, דיסני+ 
 שיטת הפצה:  וידאו על פי דרישה 
 הקרנת בכורה:  3 באוקטובר 2002 
 משך הקרנה:  112 דק' 
 שפת הסרט:  אנגלית, פנג'אבי, הינדי, גרמנית 
 סוגה:  קומדיה רומנטית, סרט להט"בי, סרט קומדיה, סרט דרמה, סרט מוזיקלי, סיפור התבגרות, דרמה קומית, סרט נעורים, סרט חבר'ה נשי, סרט כדורגל 
 הכנסות באתר מוג'ו:   benditlikebeckham
 פרסים:  GLAAD ESPY
 אתר רשמי
 דף הסרט ב־IMDb
 
שחקי אותה כמו בקהאם (באנגלית: Bend It Like Beckham) הוא סרט דרמה קומית בריטי משנת 2002, בבימוייה של גורינדר צ'דהא ובכיכובם של פרמינדר נגרה, קירה נייטלי וג'ונתן ריס מאיירס. הסרט זכה במספר פרסים, בין היתר פרס GLAAD, והיה מועמד לפרס גלובוס הזהב.
כותרת הסרט מתייחסת לכדורגלן האנגלי הנודע, דייוויד בקהאם, והכישרון שלו בהבקעת שערים בבעיטה חופשית ישירה, כנגד חומת שחקני מגן. הסרט עוקב אחר ג'סמינדר בת ה-18, בת למשפחת סיקים מן הפנג'אב. היא מאוהבת במשחק הכדורגל, אך הוריה השמרנים אוסרים עליה לשחק, בהיותה בת. אך היא משחקת בהיחבא, בקבוצה אשר מעפילה לראש הליגה.
הסרט יצא לאקרנים ב-12 באפריל 2002, וזכה לשבחים מן הביקורת. הסרט הכניס יותר מ-76 מיליון דולר עם תקציב הפקה של 6 מיליון דולר. הסרט עובד לבמה כמחזמר באותו השם, שבכורתו התקיימה בלונדון ב-2015.
תקציר העלילה

ג'סמינדר "ג'ס" בהאמרה (פרמינדר נגרה) היא בתם בת ה-18 של הורים סיקים מן הפנג'אב, המתגוררים בשכונת האונסלו שבלונדון. ג'ס אוהבת כדורגל, אך הוריה אוסרים עליה לשחק, כי בעיניהם זה משחק לא נאה לבנות. ג'ס לפעמים משחקת עם הבנים בשכונה, כולל עם חברה טוני, שהוא גיי בארון. יום אחד ג'ולייט "ג'ולס" פקסטון (קירה נייטלי) רואה אותה משחקת, מתרשמת מכשרונה, ומתיידדת עמה. היא מזמינה את ג'ס להיבחן לקבוצת הנשים המקומית, "האונסלו האריירס". המאמן, ג'ו (ג'ונתן ריס מאיירס) מהסס להוסיף שחקנית חדשה לקבוצה, אך כשהוא רואה את ג'ס משחקת, הוא מקבל אותה.
ג'סמינדר מתקבלת לקבוצה ואף נוסעת עמה למשחק מחוץ לעיר, אולם משקרת להוריה בנוגע לכך. כשהוריה של ג'סמינדר מגלים שהיא משחקת בקבוצת כדורגל הם אוסרים עליה להמשיך בכך, ומנסים לשדך בינה לבין טוני. הם נהיים עסוקים בתכנוני חתונתה של אחותה הבוגרת של ג'ס, והיא ממשיכה לשחק. בינתיים הקבוצה עולה לגמר טורניר הכדורגל, שנערך במקרה באותו היום של החתונה. בין ג'ס לבין ג'ו מתפתחים רגשות, ורגע לפני שהשניים מתנשקים מפתיעה אתם ג'ולס, שגם היא מאוהבת בג'ו. הדבר גורם לקרע ביחסי השתיים. ג'ולס טוענת שג'ס ידעה על רגשותיה. כשג'ס מגיעה לביתה כדי לנסות לאחות את הקרע, אמה של ג'ולס משתכנעת שהשתיים מסתירות יחסים לסביים שמתקיימים ביניהן.
ג'ו מנסה לדבר על לבו של מר בהאמרה להרשות לג'ס לשחק, אך הוא מסרב, ומגלה שהוא חושש שהיא תסבול כמו שהוא סבל בנערותו כשהודר מקבוצת קריקט בשל היותו הודי. ג'ו מקבל שג'ס לא תוכל לשחק, והגמר מתחיל בלעדיה. אך במהלך החתונה, טוני משכנע את מר בהאמרה לתת לג'ס ללכת למשחק, והם מוצאים שה"האריירס" מפסידות 0–1 במחצית. ג'ס וג'ולס מביאות את הקבוצה לתיקו, ואז ג'ס מקבלת בעיטה חופשית. היא צריכה לבעוט סביב חומת ההגנה, ומצליחה - וקבוצתה מנצחת. ג'ס וג'ולס מקבלות הצעת מלגה מלאה ללימודים באוניברסיטה בארצות הברית. ג'ולס מספרת לאמה בשמחה, אך ג'ס אינו יודעת כיצד להעלות את הנושא מול הוריה. כולם חוזרים לחתונה לחגוג, אך גב' פקסטון הורסת את האווירה כשהיא מאשימה את ג'ס שהיא דו-פרצופית ולסבית. ג'ולס, בבושת פנים, לוקחת אותה משם.
טוני מחליט להעמיד פנים שהוא מאורס לג'ס, כדי שהוריה ירשו לה לנסוע לארצות הברית ללמוד. אך ג'ס מגלה את האמת, ואמה מפנה את האשמה כלפי אביה, בטענה שהכל אשמתו שהרשה לה לשחק. האב משכנע את האם שהדרך למונע מג'ס את הסבל שהוא חווה זה דווקא לאפשר לה להחליט עבור עצמה. כשהיא רצה לספר לג'ו את החדשות, השניים שוב כמעט ומתנשקים, אך ברגע האחרון ג'ס עוצרת, כי היא לא חושבת שהוריה יוכלו להתמודד עם עוד אתגר למסורת, הפעם בצורת יחסיים בין-תרבותיים.
ביום של טיסתן של ג'ס וג'ולס לארצות הברית, אמה של ג'ולס מיישרת עמה את ההדורים, וג'ו מגיע ברגע האחרון להצהיר על אהבתו לג'ס. הם מתנשקים, וג'ס מבטיחה לו שכשתחזו בחופשת הסמסטר, הם יסדרו ביניהם את העניינים, וגם עם הוריה. בזמן שהן מחכות למטוס, הנערות רואות את דייוויד בקהאם עם אשתו ויקטוריה, וג'ולס מאמינה שזה סימן לדברים טובים. הבנות שולחות הביתה תמונה של קבוצת הכדורגל באוניברסיטה, והסרט נסגר בסצנה בה ג'ו ומר בהארמה משחקים יחד קריקט.
שחקנים ודמויות

פרמינדר נאגרה - ג'סמינדר "ג'ס" בהאמרה
קירה נייטלי - ג'ולייט "ג'ולס" פקסטון
ארצ'י פנג'אבי - "פינקי" קאור בהאמרה
ג'ונתן ריס מאיירס - ג'ו
אנופאם קר - מוהאן סינג בהאמרה
שאהין ח'אן - גב' "סוקי" קאור בהאמרה
ג'ולייט סטיבנסון - פולה פקסטון
אמיט צ'אנה - טוני
הפקה

גורינדר צ'דהא כתבה את התסריט בשיתוף עם גולג'יט בינדרה ופול מאיידה ברגס. צ'דהא והמפיק דיפאק נאיאר בחרו לעבוד עם חברת הפקה גרמנית שעבדו עמה בעבר, Road Movies, ואליהם הצטרפה המועצה הבריטית לקולנוע.
צ'דהא לקחה אחריות מרכזית על ליהוק הסרט, והיא בחרה את פרמינדר נאגרה ואת קירה נייטלי לתפקידים הראשיים, בעוד משא ומתן עדיין התקיים מול ג'ונתן ריס מאיירס וארצ'י פנג'אבי.
הצילומים החלו ב-18 ביוני 2001, במגוון לוקיישנים סביב לונדון, ובאולפני שפרטון. הם ארכו 9 שבועות. צילומי משחק חצי הגמר נערכו בהמבורג שבגרמניה.
חברת ההפצה Redbus קנתה את הזכויות להפצת הסרט, ו-Fox Searchlight Pictures קנו את זכויות ההפצה בארצות הברית בפסטיבל הקולנוע בקאן ב-2002.
צאת הסרט

הסרט יצא בבתי הקולנוע בממלכה המאוחדת ב-12 באפריל 2002. הבכורה האמריקאית התקיימה בפסטיבל סאנדנס בינואר 2003, ולאחר מכן הסרט זכה להפצה מוגבלת במרץ 2003. ב-1 באוגוסט 2003 זכה הסרט להפצה רחבה בכל ארצות הברית. בממלכה המאוחדת הסרט עמד בראש המכניסים בקופות למשך שלושה שבועות, עד שעבר אותו הסרט About a Boy.
ביקורת

"שחקי אותה כמו בקהאם" הפתיע את המבקרים, וזכה לשבחים בעיקר. באתר Rotten Tomatoes יש לסרט ציון של 85% במבוסס על 151 ביקורות, עם דירוג ממוצע של 7.2/10. על פי הקונצנזוס הביקורתי, "מעורר השראה, מלא בחמלה, ועם תת-זרם מתוחכם של ביקורת חברתית, 'שחקי אותה כמו בקהאם' הוא סרט חיובי, מלא-חיים ומקסים".
קנת טוראן מ"לוס אנג'לס טיימס" ציין שהסרט "מלא בהומור קליל, חוש מושלם למילייה שהוא תוצאה של הכרות מעמיקה עם תרבות שמאפשרת לצחוק עליה תוך הבנה של היושרה הבסיסית שלה".
The Times of India הדגיש את ההקשר החברתי, בציינו "הסרט הוא באמת על עקיפת הכללים, פרדיגמות חברתיות וחיים - עד שלבסוף הוא מסובב את הכדור, כמו בקהאם, דרך השער של השאפתנות... החוצץ הזוחל מראה שבריטניה משתנה, אך עדיין לא ממש השתנתה... והאפליה צצה כדי להרוס, פה ושם, בבריטניה הרב-תרבותית."
Planet Bollywood נתן לסרט ציון של 9 מתוך 10: "התסריט לא רק חוקר את התפתחותה של ג'ס כבת אדם, אלא גם את הערכים והתרבות המשתנים של צעירים ממוצא הודי: הדחף של ג'ס לשבור את הנורמה של עקרת הבית ההודית, היחסים המיניים של אחותה, וההודי הגיי."
ג'יימי ראסל מה-BBC נתן לסרט 4 מתוך 5 כוכבים, וטען ש"מר בקהאם צריך להיות גאה ששמו מקושר לסרט כל כך אדיר". הסרט שבר את השיא למכירת כרטיסים בקופה בהודו במהלך סוף שבוע יחיד, לסרט זר.
פרסים > זכיות

2004: פרס המוזיקה בפסטיבל הסרטים של פיונגיאנג
2002: פרס הקומדיה הברטי - הסרט הקומי הטוב ביותר
2003: פרס ESPY - סרט הספורט הטוב ביותר
2004: פרס GLAAD לסרט המצטיין
פרסים > זכיות > מועמדויות

2006: פרס Billie לסרט הטוב ביותר
2004: פרס גילדת הכותבים של אמריקה – התסריט הטוב ביותר
2003: פרס BAFTA – הסרט הטוב ביותר
2003: פרס גלובוס הזהב – סרט מוזיקלי או קומדיה
2002: פסטיבל הסרטים הבינלאומי בלוקארנו – פרס הקהל – גורינדר צ'דהא
2002: איגוד המבקרים של לונדון – התגלית הבריטית של השנה - קירה נייטלי
2002: פסטיבל הסרטים הבינלאומי במרקש – פרס שופטים מיוחד - גורינדר צ'דהא
2003: המועצה הלאומית לסקירה קולנועית – הכרה מיוחדת
2002: פסטיבל הקולנוע של סידני – PRIX UIP – גורינדר צ'דהא
2003: פסטיבל הקומדיה: פרס השופטים לתגלית קולנועי – גורינדר צ'דהא
עיבוד לבמה

גרסת במה עלתה בתיאטרון הפיניקס בלונדון, ביוני 2015.
פסקול > גרסת הממלכה המאוחדת

Craig Pruess & Bally Sagoo Feat. Gunjan – "Titles"
בלונדי– "Atomic"
Backyard Dog – "Baddest Ruffest"
B21 – "Darshan"
(דיאלוג מהסרט) – "It's Beckham's Corner"
ויקטוריה בקהאם – "I Wish"
(דיאלוג מהסרט) – "Learn To Cook Dahl"
Malkit Singh – "Jind Mahi"
Nusrat Fateh Ali Khan – "Tere Bin Nahin Lagda"
Bally Sagoo Feat Gunjan – "Noorie"
(דיאלוג מהסרט) – "Juicy Juicy Mangoes"
Basement Jaxx – "Do Your Thing"
(דיאלוג מהסרט) – "Eyes Down"
Texas – "Inner Smile"
מלאני סי – "Independence Day"
(Movie Dialogue) – "Can't Make Round Chapattis"
Hans Raj Hans – "Punjabiyan Di Shaan"
Gunjan – "Kinna Sohna"
Tito Beltrán – "Nessun Dorma"
(Movie Dialogue) – "The Offside Rule Is"
Bina Mistry – "Hot Hot Hot"
Craig Pruess & Bally Sagoo Feat. Gunjan – "Hai Raba!"
Curtis Mayfield – "Move on Up"
פסקול > גרסת ארצות הברית

Craig Pruess & Bally Sagoo Feat. Gunjan – "Titles"
(Movie Dialogue) – "It's Beckham's Corner"
Texas – "Inner Smile"
Malkit Singh – "Jind Mahi"
Bally Sagoo Feat Gunjan – "Noorie"
(דיאלוג מהסרט) – "Learn To Cook Dahl"
ויקטוריה בקהאם – "I Wish"
(דיאלוג מהסרט) – "Juicy Juicy Mangoes"
Gunjan – "Kinna Sohna"
Partners in Rhyme (featuring Nusrat Fateh Ali Khan) – "Tere Bin Nahin Lagda"
(דיאלוג מהסרט) – "Can't Make Round Chapattis"
מלאני סי – "Independence Day"
B21 – "Darshan"
(דיאלוג מהסרט) – "Eyes Down"
Bina Mistry – "Hot Hot Hot"
בלונדי– "Atomic"
Craig Pruess & Bally Sagoo Feat. Gunjan – "Hai Raba!"
Tito Beltrán – "Nessun Dorma"
הערות שוליים

1 2  "Bend It Like Beckham the Musical".
↑  "Bend It Like Beckham : Production Notes". Cinema.com.
↑  "Weekend box office 12th April 2002 – 14th April 2002". www.25thframe.co.uk.
↑  "Weekend box office 19th April 2002 – 21st April 2002". www.25thframe.co.uk.
↑  "Bend It Like Beckham". Rotten Tomatoes. Fandango.
↑  Turan, Kenneth (12 במרץ 2003). "Bend it Like Beckham: Movie Review". Los Angeles Times. אורכב מ-המקור ב-24 בנובמבר 2007. {{cite web}}:  (עזרה)
↑  "Review: Bend it like Beckham is like curry". אורכב מהמקור ב-2 במרץ 2009. {{cite web}}:  (עזרה)תחזוקה - ציטוט: bot: original URL status unknown (link). Times of India review. 10 July 2002
↑  Bend It Like Beckham (אורכב 02.05.2008 בארכיון Wayback Machine). Planet Bollywood review. (27 June 2003).
↑  Jamie Russell Bend it Like Beckham (2002). BBC.co.uk (11 April 2002).
↑  SSKI's Shripal Morakhia divests 50% stake in iDream to management team. Indiantelevision. 23 April 2014.
↑  "ESPN: The Worldwide Leader in Sports – ESPN". ESPN.com.
הסרט מתרחש בהאונסלו שבלונדון.
ג'ונתן ריס מאיירס זכה לשבחי הביקורת על הופעתו בסרט
תוכנית החלל הסובייטית

טילי הסויוז הסובייטיים היו הכלים האמינים הראשונים שאפשרו להעביר עצמים למסלול סביב כדור הארץ
בבוקר 4 באוקטובר 1957 הפתיעה ברית המועצות את שאר העולם עם שיגורו של הלוויין הראשון בעולם - ה"ספוטניק 1". השנים הראשונות של המרוץ לחלל התאפיינו ברצף הישגים של ברית המועצות: הלוויין הראשון בחלל, בעל החיים הראשון בחלל, חלליות לא-מאוישות ראשונות לירח, למאדים ולנוגה, האדם הראשון בחלל - יורי גגארין, ריחוף ראשון של אדם מחוץ לחללית (אלכסיי ליאונוב) ועוד. שיגורים אלו לחלל נערכו מבסיס  
קוסמודרום בייקונור שבקזחסטן בדרומה של ברית המועצות.
במהלך שנות ה-60 הייתה ברית המועצות במירוץ חלל צמוד עם ארצות הברית, ששיאו היה נחיתתם של ניל ארמסטרונג ובאז אולדרין על הירח, בחללית "אפולו 11" ב-20 ביולי 1969. ברית המועצות עצמה התכוונה להנחית קוסמונאוטים על הירח, אולם גורמים שונים, ניהוליים, כספיים וטכנולוגיים, מנעו ממנה השגת מטרה זו.
לאחר הנחיתה המאוישת על הירח, הפנתה ברית המועצות את מאמציה בתחום החלל לפעילות מאוישת לזמן ארוך במסלול נמוך סביב כדור הארץ. במסגרת מאמצים אלה, נבנו על ידי הרוסים שמונה תחנות חלל שונות, ושוגרו למסלול סביב כדור הארץ. במהלך השנים שהו בתחנות החלל הסובייטיות כ-200 בני אדם, החל ברוסים, דרך קוסמונאוטים אורחים ממדינות הגוש הקומוניסטי וכלה בביקורים של אסטרונאוטים אמריקניים על סיפון תחנת החלל הרוסית "מיר".
בעוד האמריקנים מתמקדים במעבורת החלל, שכללו הרוסים עוד ועוד את יכולותיהם בפיתוח חלליות חד-פעמיות מאוישות מדגמי סויוז, הנישאות על טילים הנקראים אף הם "סויוז". בשלושה מרכזי שיגור שהעיקרי בהם הוא קוסמודרום בייקונור שבקזחסטן, והאחרים הם קוסמודרום פלסצק שבצפון רוסיה וקוסמודרום סבובודני שבסיביר, משגרים הרוסים לוויינים לכל דורש. כך למשל שוגר הלוויין הישראלי עמוס 2 בשנת 2003.
החלליות מדגם סויוז משמשות כאמצעי העיקרי להובלת נוסעים לתחנת החלל הבינלאומית, בייחוד בתקופה שבה קורקעו המעבורות האמריקניות בעקבות אסון הקולומביה.
ראו גם

המרוץ לחלל
קרים קרימוב
אנדרטת כובשי החלל
סרגיי קורוליוב
שכפול נתונים

שכפול נתונים הוא תהליך שמטרתו לשפר את האמינות, רמת הסובלנות לתקלות או רמת הזמינות (או כל צירוף שלהם) במערכות מחשבים. השכפול משתמש באמצעים יתירים שקיימים במערכות המחשב ובעיקר:
שכפול נתונים במקרה שאותם נתונים מאוחסנים על התקני אחסון מרובים ויתירים.
שכפול נתונים אשר מתקבלים מתוכנות או רכיבי חומרה מרובים ויתירים. פעילות חישובית משוכפלת בדרך כלל במרחב, כלומר מבוצעת על התקנים נפרדים (לרוב מחשבים שונים אך ייתכן שגם אמצעי אחסון שונים), אולם היא יכולה להיות משוכפלת בזמן, כאשר היא מבוצעת שוב ושוב על התקן יחיד.
כמו כן, שכפול נתונים נועד להבטיח שמשאבי מערכת יתרים המכילים שעותקים נפרדים של הנתונים או הפעולות שמבצעת התוכנה על-גבי החומרה יהיו עקביים, גם כאשר הנתונים הופצו, או חושבו מחדש, במיקומים שונים. לכן, שכפול נתונים יכול לשמש מחשבי קצה מרוחקים או מחשבים ניידים המקושרים דרך ברשתות תקשורת מקומית, אזורית, חיוג, אלחוטית, או באינטרנט.
הגישה אל הישות המשוכפלת היא בדרך כלל זהה לגישה לישות אחת, שאינה משוכפלת והשכפול עצמו אמור להיות שקוף למשתמש החיצוני (הגם שלעיתים יש צורך שהתוכנה אצל המשתמש החיצוני תתמוך בתכונות מנגנוני שכפול הנתונים). כמו כן, כאשר מתרחש כישלון, השחזור מהעתקים צריך להיות מוסתר ככל האפשר מהמשתמש. מצב זה ממומש לרוב בצורת אשכולות או גיבוי חם של מערכת השרתים, באמצעות תמיכה של צד השרת או לעיתים נדירות יותר בתמיכה של בצד הלקוח (דוגמה לכך היא שימוש במספר שרתי DNS המגבים אחד את השני ומערכת ההפעלה הבוחרת ביניהם).
ניתן לסווג את השכפולים לפעילים ולפסיביים - שכפול פעיל מבוצע על ידי עיבוד הבקשה בכל עותק. ואילו בשכפול פסיבי כל בקשה מעובדת על גבי עותק אחד ולאחר מכן נתוני המצב שלה מועברים לעותקים אחרים. אם בכל זמן נתון עותק האב מעבד את כל הבקשות, אז זוהי סכמת עיקרי-גיבוי (ראשי-משני) שקיימת באשכולות. לעומת זאת אם כל עותק יכול לעבד את הבקשה ולאחר מכן מפיץ את נתוני המצב החדש, אזי זאת מערכת מרובת עותקים ראשיים (multi master) הדורשת צורה כלשהי של בקרת הפצה, כגון מנהל נעילות מבוזרות.
שכפול בדרך כלל מתבצע על העברת תמונות של הנתונים כל בזמן מסוים או על ידי רישום יומן של השינויים שהתבצעו מאז ביצוע השכפול האחרון (או על ידי שילוב שלהם). השכפול יכול להתבצע באופן חד-כיווני או דו/רב-כיווני (במיוחד במערכות אשכולות או במערכות מבוזרות).
השוואה למושגים דומים

איזון עומסים שונה מהשכפול, משום שהוא מפיץ עומס של חישובים שונים (ולא זהים) על פני מספר שרתים, ומאפשר מצב חישוב יחיד במקרה של כשל במערכות האחרות. עם זאת במרבית המערכות עם איזון עומסים הנתונים משוכפלים בין המערכות.
גיבוי שונה משכפול, שכן הוא שומר עותק של הנתונים מבלי לשנותם במשך זמן ארוך ואילו ההעתקים הנוצרים על ידי שכפול מתעדכנים בקצב גבוה ומאבדים במהרה את כל רישום המצב ההיסטורי שלהם (למעט Metadata על ביצוע השכפול עצמו שנשמר לרוב).
סנכרון-נתונים שונה משכפול בכך שבדרך כלל שכפול מתייחס ליצור עותק, שלם או חלקי, של הנתונים המקוריים, בעוד סנכרון מתייחס לפתרון של ההבדלים בין שני העותקים על ידי העתקות ביניהם.
מבוא

לשכפול יש שימושים רבים אולם הנפוצים ביותר הם:
התאוששות מאסון: התאוששות מאסון בזמן קצר מחייבת למעשה שימוש בטכנולוגיית שכפול כלשהי על-מנת לאפשר (בהשוואה לגיבוי) זמן עלייה מהיר ושימוש בנתונים עדכניים ביותר (במיוחד כאשר האסון מנטרל את מרכז המחשבים כולו). השכפול יכול להתבצע בשטח באתר המחשוב, במקומות שונים באתר המקומי או באתרים מרוחקים (לעיתים אף במדינות שונות). כאשר משתמשים בשכפול מרוחק אזי ניתן להעלות את היישומים באתר המרוחק ולהמשיך בעיבוד על גבי העותקים המשוכפלים ולעיתים ניתן אף לחזור לאתר הראשי כאשר הוא זמין שוב
תחזוקה: השכפול מאפשר לבצע תחזוקה (תיקוני תצורה, שדרוגי תוכנה וחומרה, שדרוגי סביבה וכדומה) עם השבתה מינימלית של השירות מבחינת הלקוח (ולעיתים אף ללא השבתה כלל) וזאת על ידי הפניית בקשות השירות באופן אוטומטי לאתר הגיבוי
גיבוי: באמצעות תמונות נתונים ניתן לכווץ את נפח הנתונים שבגיבוי ובכך להפחית זמן הגיבוי למינימום ההכרחי. על ידי שימוש בגיבוי של האחסון אף להימנע מהעמסת הגיבוי על שרת היישומים ואם מסד הנתונים תומך בגיבוי "חם" הרי ניתן לבצע זאת ללא הפרעה לפעילות השוטפת